《刈麦行自灵岩归示赵丞》
宋代·戴栩

大儿牵衣镰在手，小儿携篝并畦走。
陌翁语妪切莫迟，梅风温云晴不久。
两手便熟镰无声，黄云卷地苍坡平。
一声长歌出台笠，麦蛾飞起缘其缨。
炊烟幕幕暗杨柳，大妇壶飧仍榼酒。
酒沉飧冷未暇尝，腰骨酸辛一骧首。

作者简介：嘉定元年( 1208 )进士，累官太学博士，秘书郎、衡州知府，终官湖南安抚司参议官。学于叶适，得其旨要,文章法度,能守师传；诗与“永嘉四灵”相近。著有《五经说》、《诸子辩论》、《东瓯郡要略》(又名《东都要略》)、《浣川集》。